pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-โฆษก ศบค. แนะป้องกันตนเอง เน้นรับประทานอาหารปรุงสุกในช่วงสถานการณ์โควิด-19  ขณะเดียวกันจัดให้มีชุดสุ่มตรวจสอบพื้นที่ตลาดสดอย่างต่อเนื่อง
วันจันทร์ที่ 15 มิถุนายน 2563
โฆษก ศบค. แนะป้องกันตนเอง เน้นรับประทานอาหารปรุงสุกในช่วงสถานการณ์โควิด-19  ขณะเดียวกันจัดให้มีชุดสุ่มตรวจสอบพื้นที่ตลาดสดอย่างต่อเนื่อง
โฆษก ศบค. แนะป้องกันตนเอง เน้นรับประทานอาหารปรุงสุกในช่วงสถานการณ์โควิด-19  ขณะเดียวกันจัดให้มีชุดสุ่มตรวจสอบพื้นที่ตลาดสดอย่างต่อเนื่อง
วันนี้ (15 มิ.ย. 63) เวลา 12.00 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชนที่สอบถามผ่านโซเชียลมีเดียช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. กล่าวถึงการผ่อนคลายมาตรการในระยะที่ 4 แม้ว่าจะสามารถให้จําหน่ายสุราได้ แต่การให้บริการของสถานประกอบการ ทั้งการจําหน่ายอาหาร สุรา หรือการแสดงดนตรีต่าง ๆ ต้องขึ้นอยู่กับการจดทะเบียนร้านค้า สถานประกอบการดังกล่าว ขณะที่การเดินกลับไทยของคนไทยในประเทศอิยิปต์และซาอุดิอาราเบียนั้น ต้องคํานึงถึงความปลอดภัยของผู้เดินทาง รวมถึงความปลอดภัยของคนในประเทศด้วย
โอกาสนี้ โฆษก ศบค. ยังชี้แจงถึงการพบเชื้อโควิด-19 ในตลาดอาหารทะเลที่ประเทศจีนว่า มีความจําเป็นที่จะต้องขอให้ประชาชนเน้นรับประทานอาหารที่ผ่านการปรุงสุกในช่วงนี้ เพื่อความปลอดภัยรวมถึงการป้องกันการแพร่ระบาดโควิด-19 ขณะเดียวกันหน่วยงานที่เกี่ยวข้องของไทย ได้ตรวจสอบการปฏิบัติตามมาตรการป้องกันการแพร่ระบาดของโควิด-19 โดยสุ่มตรวจสอบพื้นที่ตลาดสดอย่างต่อเนื่อง รวมถึงมีการติดตาม ตรวจสอบสถานประกอบการผ่านการประเมินผลของผู้เข้าใช้บริการผ่านแอปพลิเคชัน “ไทยชนะ” ด้วย
โฆษก ศบค. ยังกล่าวเพิ่มเติมจากการที่ ศบค. ได้มีมติรับหลักการในเรื่องของ Travel Bubble ว่า ได้มอบให้หน่วยงานที่เกี่ยวข้องร่วมกันหารือพิจารณาอย่างรอบคอบ เนื่องจากสถานการณ์การแพร่ระบาดของโควิด-19 ของโลก ยังคงมีความน่าเป็นห่วงอยู่ ส่วนที่สอบถามว่าสามารถจัดงานบวช งานแต่งงาน งานเลี้ยง รวมทั้งเลี้ยงโต๊ะจีนได้หรือไม่นั้น โฆษก ศบค. ยืนยันว่า ขณะนี้ไม่ได้มีข้อห้ามการจัดเลี้ยงโต๊ะจีน แต่ต้องมีการเว้นระยะห่างด้วย เน้นการกินแบบมีช้อนกลางที่เป็นของส่วนตัว และขอให้ยึดหลักอยู่ 6 ข้อ อยู่ห่างไว้ ใส่แมสกัน หมั่นล้างมือ ถือหลักสะอาด ปราศจากแออัด เคร่งครัดไทยชนะ เมื่อต้องเดินทางไปในสถานที่ที่มีผู้คนอยู่จํานวนมาก อย่าลืมเช็คอินตามสถานที่จัดงานด้วย รวมทั้งบางวัดที่จัดให้มีการเชคอินอีกด้วย โดยขอให้ปฏิบัติเป็นประจําทุกวัน ชีวิตวิถีใหม่ เมื่อปฏิบัติส่วนบุคคลได้ดีและส่วนสังคมก็จะปลอดภัยได้ด้วย
..............
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-อนุทิน สายตรงจากสวีเดน ยินดีคนไทยกลับบ้าน พร้อมให้กำลังใจเจ้าหน้าที่
วันพุธที่ 19 กุมภาพันธ์ 2563
อนุทิน สายตรงจากสวีเดน ยินดีคนไทยกลับบ้าน พร้อมให้กําลังใจเจ้าหน้าที่
รองนายกรัฐมนตรีและรัฐมนตรีว่าการกระทรวงสาธารณสุข วิดีโอทางไกลจากประเทศสวีเดน แสดงความยินดีคนไทยที่สัตหีบและผู้ป่วยที่รักษาหายได้กลับบ้าน พร้อมให้กําลังใจเจ้าหน้าที่ในการปฏิบัติงาน อย่าหวั่นแรงกดดันภายนอก รักษามาตรฐานการเฝ้าระวัง ควบคุม ป้องกันโรคที่
รองนายกรัฐมนตรีและรัฐมนตรีว่าการกระทรวงสาธารณสุข วิดีโอทางไกลจากประเทศสวีเดน แสดงความยินดีคนไทยที่สัตหีบและผู้ป่วยที่รักษาหายได้กลับบ้าน พร้อมให้กําลังใจเจ้าหน้าที่ในการปฏิบัติงาน อย่าหวั่นแรงกดดันภายนอก รักษามาตรฐานการเฝ้าระวัง ควบคุม ป้องกันโรคที่ใช้อยู่อย่างเข้มข้น ย้ําประชาชนยึดข้อมูลจาก กระทรวงสาธารณสุขเป็นหลัก
วันนี้ (19 กุมภาพันธ์ 2563) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข วิดีโอทางไกลจากเมืองสต๊อกโฮม ประเทศสวีเดน มายังศูนย์ปฏิบัติการภาวะฉุกเฉิน กรมควบคุมโรค ว่า ขอแสดงความยินดีกับคนไทยที่สัตหีบและผู้ป่วยที่รักษาหายได้กลับบ้าน และขอให้ประชาชนเชื่อมั่นและยึดข้อมูลจากกระทรวงสาธารณสุข เนื่องจากไม่ได้ปิดบังข้อมูลการรายงานแต่อย่างใด กระทรวงสาธารณสุขยังคงมีระบบการเฝ้าระวัง ควบคุมป้องกันโรคที่ใช้อยู่อย่างเข้มข้น และค้นหาผู้เข้าเกณฑ์สอบสวนโรค เมื่อพบจะนําเข้าสู่ระบบดูแลรักษาอย่างรวดเร็ว
“ขอขอบคุณและให้กําลังใจแพทย์ พยาบาล เจ้าหน้าที่ ที่ทํางานอย่างหนักในช่วงสถานการณ์ระบาดของโรคติดเชื้อไวรัสโคโรนา 2019 อย่ากังวลกับแรงกดดันจากภายนอก จํานวนผู้ป่วยไม่ได้บอกถึงประสิทธิภาพการทํางาน แต่จํานวนผู้ที่รักษาหายสามารถบอกถึงการทํางานที่มีประสิทธิภาพได้ดีที่สุด” อนุทินกล่าว
สําหรับเรือ Westerdam ที่เทียบท่าที่สีหนุวิลล์ ประเทศกัมพูชา กระทรวงสาธารณสุข ยังไม่มีนโยบายให้ผู้โดยสารจากเรือลําดังกล่าวเข้ามาไทย หากมีความประสงค์ต้องมีการสังเกตอาการก่อนเดินทางเข้าประเทศไทยเป็นเวลา 14 วัน เพื่อความปลอดภัยสูงสุด โดยได้ประสานกับสํานักงานตรวจคนเข้าเมือง สถานกงสุล และการท่าอากาศยานไทยไว้แล้ว นอกจากนี้ สํานักงานการบินพลเรือนไม่อนุญาตให้เครื่องบินเช่าเหมาลําที่เดินทางเข้าประเทศไทยจนถึงปลายเดือนกุมภาพันธ์ 2563
***************************** 19 กุมภาพันธ์ 2563
************************************
รัฐบาลไทย-ข่าวทำเนียบรัฐบาล-สมาพันธ์นักหนังสือพิมพ์แห่งประเทศไทยนำคณะนักข่าวจากสมาคมนักข่าวเวียดนามเข้าเยี่ยมคารวะรองนายกรัฐมนตรี
วันอังคารที่ 11 กรกฎาคม 2560
สมาพันธ์นักหนังสือพิมพ์แห่งประเทศไทยนําคณะนักข่าวจากสมาคมนักข่าวเวียดนามเข้าเยี่ยมคารวะรองนายกรัฐมนตรี
สมาพันธ์นักหนังสือพิมพ์แห่งประเทศไทยนําคณะนักข่าวจากสมาคมนักข่าวเวียดนามเข้าเยี่ยมคารวะรองนายกรัฐมนตรี
วันนี้(5 ก.ค. 2560) เวลา 14.00 น. นายเทพชัย แซ่หย่อง ประธานสมาพันธ์นักหนังสือพิมพ์แห่งประเทศไทย นํานายเจิ่น บ๊า ซุง (Mr. Tran Ba Dung) กรรมการบริหารสมาคมนักข่าวเวียดนาม (Vietnam Journalists Association) และคณะสื่อมวลชนจากสมาคมนักข่าวเวียดนาม เข้าเยี่ยมคารวะ พลเอก ธนะศักดิ์ ปฏิมาประกร รองนายกรัฐมนตรี ณ ห้องนารี 2 ตึกนารีสโมสร ณ ทําเนียบรัฐบาล สรุปสาระสําคัญดังนี้
รองนายกรัฐมนตรีกล่าวต้อนรับและแสดงความยินดีที่สมาพันธ์นักหนังสือพิมพ์แห่งประเทศไทยและสมาคมนักข่าวเวียดนามมีความร่วมมือระหว่างกันมายาวนาน สะท้อนถึงความสัมพันธ์ระหว่างไทยและเวียดนามที่แนบแน่นในทุกระดับทั้งระดับรัฐบาล ภาคเอกชน ประชาชน และสื่อมวลชน ด้านประธานสมาพันธ์นักหนังสือพิมพ์ฯกล่าวว่า ทั้งสองฝ่ายได้จัดให้มีโครงการแลกเปลี่ยนระหว่างกันเป็นประจําทุกปี ที่ผ่านมา ไทยได้เปิดหลักสูตรการสอนภาษาเวียดนามแก่นักข่าวไทยและเร็วๆนี้ ฝ่ายเวียดนามจะเปิดสอนภาษาไทยให้แก่นักข่าวเวียดนามด้วย นอกจากนี้ ทั้งสองฝ่ายยังขยายความร่วมมือให้นักข่าวและช่างภาพของทั้งไทยและเวียดนามได้ไปทํางานและฝึกงานในองค์กรสื่อของแต่ละประเทศ สําหรับในปีนี้ สมาพันธ์นักหนังสือพิมพ์ฯ เป็นเจ้าภาพต้อนรับคณะนักข่าวจากสมาคมนักข่าวเวียดนาม ซึ่งเดินทางมาเยือนไทยระหว่างวันที่ 3-9 กรกฎาคม 2560 เพื่อหารือถึงการขยายความร่วมมือและจะนําสมาคมนักข่าวเวียดนามเข้าเยี่ยมชมองค์กรสื่อของไทยทั้งในกรุงเทพฯและเชียงใหม่
กรรมการบริหารสมาคมนักข่าวเวียดนาม กล่าวว่า ไทยและเวียดนามมีวัฒนธรรมและประเพณที่ที่คล้ายคลึงกันและทั้งสองประเทศมีความสัมพันธ์ที่ดีต่อกัน พร้อมกล่าวขอบคุณสมาพันธ์นักหนังสือพิมพ์ฯ ที่ให้ความร่วมมือมาโดยตลอด เชื่อมั่นว่าความสัมพันธ์ที่ดีของสมาพันธ์นักหนังสือพิมพ์ฯ และสมาคมนักข่าวเวียดนาม จะเป็นเสมือนสะพานเชื่อมความสัมพันธ์ของไทยและเวียดนามให้แน่นแฟ้นยิ่งขึ้น ซึ่งรองนายกรัฐมนตรีเห็นพ้องว่า การเสริมสร้างความสัมพันธ์ที่ดีระหว่างสื่อมวลชนของทั้งสองประเทศ จะนําไปสู่ความเข้าใจอันดีระหว่างประชาชนและเกิดผลประโยชน์ต่อทั้งไทยและเวียดนาม เพราะความร่วมมืออย่างใกล้ชิดของทั้งสองฝ่ายจะมีส่วนสําคัญที่ช่วยส่งเสริมความรู้ความเข้าใจในด้านวัฒนธรรม ประเพณี และการท่องเที่ยว แก่ประชาชนของทั้งไทยและเวียดนามให้มากยิ่งขึ้น
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 10 เมษายน 2563 [กระทรวงสาธารณสุข]
วันศุกร์ที่ 10 เมษายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 10 เมษายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 10 เมษายน 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่10 เมษายน 2563
1. สถานการณ์ทั่วโลกใน 209 ประเทศ 2 เขตบริหารพิเศษ 2 เรือสําราญ ข้อมูลตั้งแต่5 มกราคม –10 เมษายน 2563 (7.00 น.) พบผู้ป่วยยืนยันติดเชื้อจํานวน 1,602,619 ราย เสียชีวิต 95,657 ราย ส่วนสถานการณ์ต่างประเทศที่มียอดผู้ป่วยมาก 3 อันดับแรก คือ สหรัฐอเมริกาพบผู้ป่วย 468,286 ราย เสียชีวิต 16,663 ราย สเปนพบผู้ป่วย 123,222 ราย เสียชีวิต 15,447 ราย และอิตาลีพบผู้ป่วย 143,626 ราย เสียชีวิต 18,279 ราย
2. สถานการณ์ในประเทศไทย (9 เมษายน 2563 เวลา 16.00 น.) ผู้ป่วยกลับบ้านได้ 73 ราย ผู้ป่วยรายใหม่ 50 ราย นับเป็นลําดับที่ 2,424-2,473 จําแนกเป็นกลุ่มดังนี้
กลุ่มที่1ผู้ป่วยที่มีประวัติสัมผัสกับผู้ป่วย หรือเกี่ยวข้องกับสถานที่ที่พบผู้ป่วยก่อนหน้านี้ จํานวน 27 ราย
มีรายละเอียด ดังนี้
1.1 สัมผัสกับผู้ป่วยที่มีรายงานมาแล้ว 27 ราย
กลุ่มที่2ผู้ป่วยรายใหม่ จํานวน 15 ราย มีรายละเอียด ดังนี้
2.1 คนไทยเดินทางกลับจากต่างประเทศ 3 ราย
2.2 ไปสถานที่ชุมนุมชน 3 ราย
2.3 อาชีพเสี่ยง 5 ราย
2.4  บุคลากรทางการแพทย์ 4 ราย
กลุ่มที่3ได้รับผล lab ยืนยันพบเชื้อ อยู่ระหว่างรอประวัติและสอบสวนโรค 8 ราย (จํานวนนี้มาจากการค้นหาเชิงรุกที่จังหวัดภูเก็ต 4 ราย)
วันนี้ ได้รับรายงานผู้ป่วยเสียชีวิต 1 ราย เป็นหญิงไทย อายุ 43 ปี อาชีพค้าขาย มีโรคประจําตัวเป็น SLE ประวัติเสี่ยง สัมผัสพูดคุยกับคนจํานวนมาก เข้ารับการรักษาที่โรงพยาบาลแห่งหนึ่งในจังหวัดฉะเชิงเทรา ด้วยอาการไข้ ถ่ายเหลว อาเจียน เสียชีวิตวันที่ 7 เมษายน 2563 (เป็นผู้เสียชีวิตรายที่ 33)
โดยสรุปภาพรวมวันนี้ มีผู้ป่วยกลับบ้านสะสม 1,013 ราย ยังรักษาในโรงพยาบาล1,427 ราย เสียชีวิตสะสม 33 ราย รวมมีผู้ป่วยสะสม 2,473 ราย
***********************************10 เมษายน 2563
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานประชุม นบข. เผยการระบายข้าวในคลังมีความคืบหน้าตามกรอบ
วันศุกร์ที่ 1 กันยายน 2560
นายกรัฐมนตรีเป็นประธานประชุม นบข. เผยการระบายข้าวในคลังมีความคืบหน้าตามกรอบ
นายกรัฐมนตรีเป็นประธานประชุม นบข. ครั้งที่ 5/2560 เผยการระบายข้าวในคลังมีความคืบหน้าตามกรอบ-ตั้งคณะกรรมการตรวจสอบข้อสังเกตการระบายข้าว
วันนี้ (1 ก.ย.60) เวลา 13.30 น. ณ ตึกสันติไมตรี (หลังใน) ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการนโยบายและบริหารจัดการข้าว (นบข.) ครั้งที่ 5/2560 โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ นางอภิรดี ตันตราภรณ์ รัฐมนตรีว่ากระทรวงพาณิชย์ และผู้ที่เกี่ยวข้อง เข้าร่วมการประชุม
ภายหลังการประชุม นายกรัฐมนตรีเผยว่า การประชุม นบข. วันนี้มีความคืบหน้าในเรื่องของการระบายข้าวที่ได้ดําเนินการเป็นไปตามระเบียบการระบายข้าวของ นบข. ซึ่งจะทําให้ภาระในการเก็บรักษาข้าวในสต็อกจะลดลงมากต่อจากนี้ เพราะมีข้าวคงเหลืออยู่อีกจํานวนไม่มากแล้ว และทุกอย่างก็ดําเนินการไปตามหลักเกณฑ์ทั้งหมด ส่วนเรื่องการตรวจสอบที่มีการตั้งข้อสังเกตต่าง ๆ ก็ได้ดําเนินการอย่างต่อเนื่อง โดยได้ตั้งคณะกรรมการเพื่อลงไปตรวจสอบเพิ่มเติมอีก 1 คณะ จะใช้เวลาดําเนินการประมาณ 10 วัน ซึ่งคณะกรรมการจะได้ไปดูข้อร้องเรียนต่าง ๆ ให้ชัดเจนอีกครั้ง แสดงให้เห็นว่ารัฐบาลไม่เคยปล่อยปละละเลยการตรวจสอบการระบายข้าว และขณะนี้มีปริมาณข้าวอยู่ในคลังไม่ถึงร้อยละ 50 ซึ่งจากข้อมูลล่าสุดมีข้าวเหลือกว่า 2 แสนตัน ไม่รวมข้าวนอกคลังที่มีจํานวนไม่มาก โดยทุกหน่วยงานที่เกี่ยวข้องได้ทํางานเพื่อระบายข้าวตามกรอบอย่างเต็มที่
พร้อมกันนี้ นายกรัฐมนตรีได้กล่าวฝากสื่อมวลชนว่า อะไรต่าง ๆ ก็ตามที่เป็นข่าว มีผลกระทบโดยรวม และมีการสอบถามกันมานั้น ต้องช่วยสร้างความเข้าใจกับประชาชน เกษตรกร ชาวนา ว่าถ้าร่วมมือกับรัฐบาลแล้วจะได้ประโยชน์อย่างไร รัฐบาลมุ่งหวังให้เขาคิดให้เป็น ถ้าบอกว่ารัฐบาลจะทํา ๆ แล้วมีการเรียกร้อง ก็ต้องหาทางเจอกันให้ได้ ไม่เช่นนั้นจะเป็นปัญหา ขณะที่เรื่องที่เป็นขั้นตอนทางกฎหมายกระบวนการยุติธรรมก็ต้องเป็นไปตามขั้นตอน
-----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พระราชกฤษฎีกา ให้มีการเลือกตั้งสมาชิกสภาผู้แทนราษฎรเป็นการทั่วไป พ.ศ. ๒๕๖๒
วันพุธที่ 23 มกราคม 2562
พระราชกฤษฎีกา ให้มีการเลือกตั้งสมาชิกสภาผู้แทนราษฎรเป็นการทั่วไป พ.ศ. ๒๕๖๒
พระราชกฤษฎีกา ให้มีการเลือกตั้งสมาชิกสภาผู้แทนราษฎรเป็นการทั่วไป พ.ศ. ๒๕๖๒
(สามารถดาวน์โหลดตามเอกสารแนบ)
รัฐบาลไทย-ข่าวทำเนียบรัฐบาล-เอกอัครราชทูตชิลีเข้าเยี่ยมคารวะนายกรัฐมนตรีเนื่องในโอกาสเข้ารับตำแหน่งใหม่
วันศุกร์ที่ 25 สิงหาคม 2560
เอกอัครราชทูตชิลีเข้าเยี่ยมคารวะนายกรัฐมนตรีเนื่องในโอกาสเข้ารับตําแหน่งใหม่
เอกอัครราชทูตชิลีเข้าเยี่ยมคารวะนายกรัฐมนตรีเนื่องในโอกาสเข้ารับตําแหน่งใหม่
วันนี้ (25 สิงหาคม 2560) เวลา 14.00 น. นายคริสเตียน เรเรน บาร์เกตโต (Mr. Christian Rehren Bargetto) เอกอัครราชทูตสาธารณรัฐชิลีประจําประเทศไทย เข้าเยี่ยมคารวะนายกรัฐมนตรี ณ ห้องสีงาช้าง ตึกไทยคู่ฟ้า ทําเนียบรัฐบาล เนื่องในโอกาสเข้ารับตําแหน่ง ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีแสดงความยินดีที่นายคริสเตียน เรเรน บาร์เกตโต เข้าดํารงตําแหน่งเอกอัครราชทูตสาธารณรัฐชิลีฯ คนใหม่ และเชื่อมั่นว่าภายใต้การทํางานของเอกอัครราชทูตสาธารณรัฐชิลีฯ จะช่วยส่งเสริมความสัมพันธ์และความร่วมมือระหว่างไทยกับชิลีให้ใกล้ชิดมากยิ่งขึ้น ซึ่งทั้งสองฝ่ายต่างยินดีกับการครบรอบ 55 ปี ของความสัมพันธ์ทางการทูตระหว่างสองประเทศ ในเดือนตุลาคม 2560
โอกาสนี้ทั้งสองฝ่ายได้หารือเกี่ยวกับความร่วมมือด้านต่าง ๆ ร่วมกัน อาทิ ด้านการค้าการลงทุน นายกรัฐมนตรียินดีที่มูลค่าการค้าและการลงทุนระหว่างกันเพิ่มพูนขึ้นอย่างต่อเนื่อง โดยเฉพาะภายหลังการลงนามและการบังคับใช้ความตกลงการค้าเสรี ไทย – ชิลี ซึ่งทั้งสองฝ่ายพร้อมส่งเสริมให้มีการใช้ประโยชน์จาก FTA ไทย – ชิลี และเชื่อมั่นว่าการค้าการลงทุนระหว่างทั้งสองประเทศยังคงมีศักยภาพที่จะขยายตัวได้อีกมาก
นายกรัฐมนตรียังเน้นย้ําว่าทั้งสองประเทศสามารถเป็นประตูให้กันและกันสู่ประเทศอื่น ๆ ในภูมิภาคของตน โดยเอกอัครราชทูตชิลีประสงค์ที่จะให้ไทยเป็นศูนย์กลางในการเข้ามาทําการค้าและการลงทุนในภูมิภาคเอเชียตะวันออกเฉียงใต้ และชิลีจะเป็นประตูด้านการค้าการลงทุนสู่ภูมิภาคละตินอเมริกาให้แก่ไทย ด้านความมั่นคง ทั้งสองฝ่ายยินดีที่ความร่วมมือด้านนี้มีพัฒนาการที่ดีขึ้นเป็นลําดับ
สําหรับโครงการความร่วมมือไตรภาคี นายกรัฐมนตรียืนยันว่ารัฐบาลไทยพร้อมที่จะดําเนินโครงการไตรภาคีกับชิลี โดยรัฐบาลไทยให้ความสําคัญต่อการพัฒนาประเทศเพื่อนบ้านให้เติบโตไปด้วยกัน รัฐบาลจึงมีนโยบาย + 1 ซึ่งสอดคล้องกับแนวทางที่ไทยกับชิลีเห็นพ้องที่จะร่วมกันพัฒนาประเทศอื่น ๆ ในลักษณะไตรภาคี ความร่วมมือในภูมิภาคอาเซียน เอกอัครราชทูตสาธารณรัฐชิลีฯ ขอให้ไทยสนับสนุนการเพิ่มบทบาทของชิลีในเอเชียตะวันออกเฉียงใต้ โดยเฉพาะการขอสมัครเข้าเป็นสมาชิก ASEAN Regional Forum (ARF)
ในช่วงท้าย นายกรัฐมนตรีฝากความระลึกถึงประธานาธิบดี และประชาชนชิลี พร้อมขอให้ชิลีเชื่อมั่นว่ารัฐบาลไทยมีความพร้อมที่จะทํางานร่วมกับชิลีอย่างใกล้ชิด เพื่อประโยชน์ร่วมกันของทั้งสองประเทศ
*********************
รัฐบาลไทย-ข่าวทำเนียบรัฐบาล-ก.อุตฯ ร่วมพิธีบำเพ็ญกุศลและกิจกรรมน้อมรำลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
วันพุธที่ 23 ตุลาคม 2562
ก.อุตฯ ร่วมพิธีบําเพ็ญกุศลและกิจกรรมน้อมรําลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
ก.อุตฯ ร่วมพิธีบําเพ็ญกุศลและกิจกรรมน้อมรําลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
วันนี้ (23 ตุลาคม 2562) นายสุรพล ชามาตย์ รองปลัดกระทรวงอุตสาหกรรม พร้อมด้วยนายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม รักษาราชการแทนรองปลัดกระทรวงอุตสาหกรรม นายเอกภัทร วังสุวรรณ ผู้ตรวจราชการกระทรวงอุตสาหกรรม ผู้บริหาร และข้าราชการกระทรวงอุตสาหกรรม ร่วมพิธีบําเพ็ญกุศลและกิจกรรมน้อมรําลึก เนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว โดยในเวลา 07.00 น. ร่วมพิธีบําเพ็ญกุศลและพิธีทําบุญตักบาตร ข้าวสาร อาหารแห้ง หลังจากนั้นในเวลา 08.30 น. ได้ร่วมพิธีวางพวงมาลา และพิธีถวายบังคม หน้าพระบรมฉายาลักษณ์พระบาทสมเด็จพระจุลจอมเกล้าเจ้าอยู่หัว เพื่อน้อมรําลึกในพระมหากรุณาธิคุณอย่างหาที่สุดมิได้ ณ ท้องสนามหลวง
รัฐบาลไทย-ข่าวทำเนียบรัฐบาล-ไทย-ฟิลิปปินส์ร่วมลงนามบันทึกความเข้าใจว่าด้วยความร่วมมือด้านสารสนเทศและสื่อสารมวลชน
วันพฤหัสบดีที่ 17 มกราคม 2562
ไทย-ฟิลิปปินส์ร่วมลงนามบันทึกความเข้าใจว่าด้วยความร่วมมือด้านสารสนเทศและสื่อสารมวลชน
รัฐมนตรีประจําสํานักนายกรัฐมนตรีและรัฐมนตรีประจําสํานักงานประชาสัมพันธ์ ทําเนียบประธานาธิบดีของสาธารณรัฐฟิลิปปินส์ ลงนามบันทึกความเข้าใจว่าด้วยความร่วมมือด้านสารสนเทศและสื่อสารมวลชนระหว่างไทยและฟิลิปปินส์
วันนี้ (17 มกราคม 2562) เวลา 11.00 น นายโฆเซ่ รูเปอร์โต เอ็ม อันดานาร์ (Jose Ruperto Martin M. Andanar) รัฐมนตรีประจําสํานักงานประชาสัมพันธ์ ทําเนียบประธานาธิบดีของสาธารณรัฐฟิลิปปินส์ และคณะผู้แทนจากฟิลิปปินส์ เข้าเยี่ยมคารวะนายกอบศักดิ์ ภูตระกูล รัฐมนตรีประจําสํานักนายกรัฐมนตรี ณ ห้องรับรอง ตึกนารีสโมสร ทําเนียบรัฐบาล
หลังจากนั้น ทั้งสองฝ่ายได้ร่วมกันลงนามบันทึกความเข้าใจระหว่างกรมประชาสัมพันธ์ สํานักนายกรัฐมนตรีแห่งราชอาณาจักรไทยและสํานักงานประชาสัมพันธ์ ทําเนียบประธานาธิบดีแห่งสาธารณรัฐฟิลิปปินส์ว่าด้วยความร่วมมือด้านสารสนเทศและสื่อสารมวลชน ซึ่งภายหลังเสร็จสิ้นพิธีลงนามบันทึกความเข้าใจฯ รัฐมนตรีประจําสํานักนายกรัฐมนตรีได้ให้สัมภาษณ์สื่อมวลชน สรุปสาระสําคัญดังนี้
การลงนามบันทึกความเข้าใจว่าด้วยความร่วมมือด้านสารสนเทศและสื่อสารมวลชนในวันนี้ มีสาระสําคัญของความร่วมมือคือ การอํานวยความสะดวกการผลิตและรายงานข่าวระหว่างกัน ตลอดจนการแลกเปลี่ยนรายการ ข่าว ข้อมูลข่าวสารที่เป็นประโยชน์ต่อประชาชนแต่ละประเทศ โดยเมื่อปี 2560 นายโรดริโก ดูแตร์เต ประธานาธิบดีแห่งสาธารณรัฐฟิลิปปินส์ เดินทางเยือนไทยอย่างเป็นทางการ ซึ่งไทยและฟิลิปปินส์ได้เล็งเห็นความสําคัญของการแลกเปลี่ยนข้อมูลข่าวสารด้านสารสนเทศและสื่อสารมวลชน และการบริหารจัดการข่าวปลอม ซึ่งกําลังส่งผลกระทบไปทั่วโลก ทั้งสองฝ่ายจึงเห็นความสําคัญของการร่วมมือกันแลกเปลี่ยนข้อมูลสารสนเทศและการแก้ไขปัญหาข่าวปลอม
ทั้งนี้ เมื่อครั้งที่ฟิลิปปินส์ดํารงตําแหน่งประธานอาเซียน รัฐมนตรีประจําสํานักงานประชาสัมพันธ์ ทําเนียบประธานาธิบดีของสาธารณรัฐฟิลิปปินส์ได้ริเริ่มแนวคิดว่า ประเทศสมาชิกอาเซียนต้องร่วมมือกันในการจัดการกับปัญหาข่าวปลอม ซึ่งการประชุมสุดยอดอาเซียนที่สิงคโปร์เมื่อปีที่แล้ว ทุกฝ่ายได้เริ่มตระหนักถึงปัญหานี้มากขึ้น ประเทศไทยในฐานะประธานอาเซียนในปีนี้ จะใช้การประชุมระหว่างรัฐมนตรีด้านสารสนเทศและข้อมูลข่าวสารอาเซียนเป็นเวที่ในการหารือถึงแนวทางในการแก้ไขปัญหาข่าวปลอมนี้ด้วย
ทั้งสองฝ่ายได้มีการแลกเปลี่ยนความคิดเห็นเกี่ยวการแก้ไขปัญหาข่าวปลอม โดยรัฐมนตรีประจําสํานักนายกรัฐมนตรีได้มีโอกาสเดินทางไปสิงคโปร์เพื่อศึกษาถึงแนวทางในการแก้ไขปัญหาข่าวปลอมและได้นํามาปรับใช้กับประเทศไทย ซึ่งทางรัฐบาลไทยยินดีส่งเจ้าหน้าที่ไปยังฟิลิปปินส์ เพื่อศึกษาถึงโครงสร้างหน่วยงานด้านประชาสัมพันธ์และแลกเปลี่ยนแนวทางในการแก้ไขปัญหาข่าวปลอมระหว่างกัน ด้านรัฐมนตรีประจําสํานักงานประชาสัมพันธ์ฟิลิปปินส์กล่าวว่า ฟิลิปปินส์กําลังดําเนินการในการสร้างสํานักงานระหว่างประเทศภายในอาเซียนขึ้น โดยจะมีสํานักงานที่สําคัญตั้งอยู่ที่ฟิลิปปินส์ สิงคโปร์ และประเทศไทย โดยจะเป็นศูนย์กลางของสื่อมวลชนต่างประเทศในภูมิภาคและเป็นที่แลกเปลี่ยนข้อมูลสารสนเทศ
รัฐบาลไทย-ข่าวทำเนียบรัฐบาล-รมว.ทส. 'วราวุธ' ดึงพลัง ทสม.ลุ่มน้ำภาคกลาง ร่วมแก้ปัญหาสิ่งแวดล้อม เน้นย้ำ การขับเคลื่อนการดำเนินงานเครือข่าย ทสม. หัวใจสำคัญ  คือ “จิตอาสา”
วันเสาร์ที่ 8 สิงหาคม 2563
รมว.ทส. 'วราวุธ' ดึงพลัง ทสม.ลุ่มน้ําภาคกลาง ร่วมแก้ปัญหาสิ่งแวดล้อม เน้นย้ํา การขับเคลื่อนการดําเนินงานเครือข่าย ทสม. หัวใจสําคัญ  คือ “จิตอาสา”
รมว.ทส. 'วราวุธ' ดึงพลัง ทสม.ลุ่มน้ําภาคกลาง ร่วมแก้ปัญหาสิ่งแวดล้อม เน้นย้ํา การขับเคลื่อนการดําเนินงานเครือข่าย ทสม. หัวใจสําคัญ  คือ “จิตอาสา”
รมว.ทส. 'วราวุธ' ดึงพลัง ทสม.ลุ่มน้ําภาคกลาง ร่วมแก้ปัญหาสิ่งแวดล้อม เน้นย้ํา การขับเคลื่อนการดําเนินงานเครือข่าย ทสม. หัวใจสําคัญ  คือ “จิตอาสา”
วันนี้ (8 ส.ค. 2563) เวลา 10.00 น.นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานเปิดงานและมอบนโยบายโครงการสัมมนาแลกเปลี่ยนเรียนรู้ เครือข่าย ทสม. กับการจัดการทรัพยากรธรรมชาติและสิ่งแวดล้อมในพื้นที่ลุ่มน้ําภาคกลาง โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม พร้อมด้วยนายรัชฎา สุริยกุล ณ อยุธยา อธิบดีกรมส่งเสริมคุณภาพสิ่งแวดล้อม คณะผู้บริหาร เจ้าหน้าที่ ประชาชน และ ทสม. กว่า 200 คน เข้าร่วมงาน ณ อาคารปฐมสัมมาคาร อุทยานการอาชีพชัยพัฒนา อ. เมือง จ. นครปฐม
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ให้ความสําคัญกับปัญหาด้านสิ่งแวดล้อมโดยเน้นย้ําเรื่อง PM 2.5 การปลูกป่าและป้องกันไฟป่า การทําธนาคารน้ําใต้ดิน โดยให้ ทสม. ทําหน้าที่เป็นกระบอกเสียงประชาสัมพันธ์ข่าวสาร นโบายของกระทรวงทรัพยากรธรรมชาติและสิ่งแวดล้อมไปสู่จังหวัด เพื่อสร้างการรับรู้ สร้างจิตสํานึก ทําความเข้าใจกับประชาชนทุกระดับ ตั้งแต่ระดับหมู่บ้าน ตําบล อําเภอ และจังหวัด เพื่อเกิดให้เกิดการปฏิบัติอย่างเป็นรูปธรรม อีกทั้ง เน้นย้ําการขับเคลื่อนการดําเนินงานเครือข่าย ทสม. ว่าหัวใจสําคัญ  คือ “จิตอาสา”
ทั้งนี้ โครงการสัมมนาแลกเปลี่ยนเรียนรู้ เครือข่าย ทสม. กับการจัดการทรัพยากรธรรมชาติและสิ่งแวดล้อมในพื้นที่ลุ่มน้ําภาคกลาง จัดขึ้นเพื่อเป็นการส่งเสริมศักยภาพ ทสม. ให้เกิดการแลกเปลี่ยนประสบการณ์การดําเนินงาน อันจะเป็นการขยายผลการอนุรักษ์และฟื้นฟูทรัพยากรธรรมชาติและสิ่งแวดล้อมในระดับชุมชนท้องถิ่นสู่การปฏิบัติโดยการมีส่วนร่วมจากเครือข่ายภาคประชาชนชุมชนทุกภาคส่วนอย่างเป็นรูปธรรม
จากนั้น เวลา 13.00 น. รมว.ทส.  พร้อมด้วยคณะผู้บริหารระดับสูงในสังกัดกระทรวงฯ ได้ลงพื้นที่ติดตามสถานการณ์ทรัพยากรธรรมชาติและสิ่งแวดล้อม ณ บริเวณแม่น้ําท่าจีน  ในโอกาสนี้ด้วย
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงโรม ผลิตหน้ากากอนามัยที่สามารถซักแล้วนำมาใช้ได้ใหม่ และมีช่องสำหรับใส่ไส้กรอง เพื่อมอบให้พี่น้องชาวไทย และจัดส่งให้สมาคมคนไทยเพื่อแจกจ่ายให้พี่น้องชาวไทยต่อไป [กระทรวงการต่างประเทศ]
วันอาทิตย์ที่ 17 พฤษภาคม 2563
สถานเอกอัครราชทูต ณ กรุงโรม ผลิตหน้ากากอนามัยที่สามารถซักแล้วนํามาใช้ได้ใหม่ และมีช่องสําหรับใส่ไส้กรอง เพื่อมอบให้พี่น้องชาวไทย และจัดส่งให้สมาคมคนไทยเพื่อแจกจ่ายให้พี่น้องชาวไทยต่อไป [กระทรวงการต่างประเทศ]
สถานเอกอัครราชทูต ณ กรุงโรม ผลิตหน้ากากอนามัยที่สามารถซักแล้วนํามาใช้ได้ใหม่ และมีช่องสําหรับใส่ไส้กรอง เพื่อมอบให้พี่น้องชาวไทย และจัดส่งให้สมาคมคนไทยเพื่อแจกจ่ายให้พี่น้องชาวไทยต่อไป
สถานเอกอัครราชทูต ณ กรุงโรม ได้ผลิตหน้ากากอนามัยที่สามารถซักแล้วนํามาใช้ได้ใหม่ และมีช่องสําหรับใส่ไส้กรอง สําหรับพี่น้องชาวไทยที่สะดวกมารับที่สถานทูตฯโปรดแจ้งความประสงค์โดยส่งอีเมล์เพื่อนัดหมายวัน-เวลารับ ไปที่
amb.romcovid19@gmail.com ทั้งนี้ มีจํานวนจํากัด (2 ชิ้นต่อ 1 คน แต่สามารถฝากกันมารับได้โดยแจ้งชื่อ-นามสกุล)
นอกจากนี้ สถานทูตฯ ได้จัดส่งหน้ากากอนามัยแบบใช้ครั้งเดียว ซึ่งผ่านการทดสอบมาตรฐานในอิตาลี ไปยังสมาคมคนไทยดังนี้ เพื่อแจกจ่ายให้พี่น้องชาวไทยต่อไป
- สมาคมคนไทยในทอสคานา
- ชมรมชาวไทยในแคว้นปิเอมอนเต
- ตลาดนัดไทย โตรีโน่
- Trentino-Alto Adige
- ชมรมวัฒนธรรมไทยในแคว้นตรีเวเนโต้
- กลุ่มเพื่อนไทยในอิตาลี (โซเรนโต้ และเมืองใกล้เคียง อมาลฟีตาโนและเกาะคาปรี)
- สมาคมคนไทย สวัสดีลอมบาร์เดีย สถานกงสุลกิตติมศักดิ์ และสํานักงานส่งเสริมการค้าในต่างประเทศ ณ เมืองมิลาน
รัฐบาลไทย-ข่าวทำเนียบรัฐบาล-สธ.ระดมบุคลากรดูแลสุขภาพประชาชนร่วมกิจกรรม “Bike อุ่นไอรัก”
วันพุธที่ 5 ธันวาคม 2561
สธ.ระดมบุคลากรดูแลสุขภาพประชาชนร่วมกิจกรรม “Bike อุ่นไอรัก”
กระทรวงสาธารณสุขระดมบุคลากรสาธารณสุขจากทุกภาคส่วน เตรียมพร้อมดูแลประชาชนร่วมกิจกรรม “Bike อุ่นไอรัก” พร้อมเปิดศูนย์ปฏิบัติการด้านการแพทย์และสาธารณสุขทั่วประเทศ จัดชุดแพทย์จักรยานตามขบวนปั่น จุดปฐมพยาบาลทุก 500 เมตร และรถพยาบาลส่งต่อผู้ป่วยฉุกเฉินตลอด
กระทรวงสาธารณสุขระดมบุคลากรสาธารณสุขจากทุกภาคส่วน เตรียมพร้อมดูแลประชาชนร่วมกิจกรรม “Bike อุ่นไอรัก” พร้อมเปิดศูนย์ปฏิบัติการด้านการแพทย์และสาธารณสุขทั่วประเทศ จัดชุดแพทย์จักรยานตามขบวนปั่น จุดปฐมพยาบาลทุก 500 เมตร และรถพยาบาลส่งต่อผู้ป่วยฉุกเฉินตลอดเส้นทางปั่น แนะประชาชนเตรียมความพร้อมร่างกายก่อนปั่น โดยเฉพาะผู้สูงอายุหรือผู้ที่มีโรคประจําตัว ควรพบแพทย์เพื่อประเมินสุขภาพก่อนเข้าร่วมกิจกรรม
นายแพทย์สุขุม กาญจนพิมาย ปลัดกระทรวงสาธารณสุข กล่าวถึงการเตรียมความพร้อมด้านการแพทย์รองรับกิจกรรม Bike อุ่นไอรัก ที่จัดขึ้นในวันที่ 9 ธันวาคม 2561 ว่า กระทรวงสาธารณสุข ได้ร่วมกับทุกภาคส่วนได้แก่ แพทย์ประจําพระองค์ กองแพทย์หลวง โรงพยาบาลในสังกัดกรุงเทพมหานคร โรงเรียนแพทย์ โรงพยาบาลสังกัดเหล่าทัพ โรงพยาบาลตํารวจ โรงพยาบาลเอกชน มูลนิธิต่างๆ เช่น มูลนิธิป่อเต็กตึ๊ง มูลนิธิร่วมกตัญญู รวมถึงจิตอาสาดูแลจัดบริการด้านการแพทย์แก่ผู้ที่เข้าร่วมกิจกรรม“Bike อุ่นไอรัก”ให้ปลอดภัย ทั้งการปฐมพยาบาลกรณีเจ็บป่วยทั่วไป เจ็บป่วยฉุกเฉิน การส่งต่อส่งกลับโดยมีแผนการจัดการบริการสําหรับเส้นทางปั่น ดังนี้
กระทรวงสาธารณสุข ได้จัดระบบบริการทางการแพทย์ไว้รองรับ ดังนี้ 1.จัดทีมแพทย์พร้อมชุดปฐมพยาบาลประจําจุดลงทะเบียน /จุดรวมพล /จุดพักบนเส้นทางผ่านของขบวนจักรยาน ทุก 500 เมตรตลอดเส้นทาง2.จัดทีมแพทย์/พยาบาลเคลื่อนที่ปั่นตามขบวน จํานวน 60 คน พร้อมอุปกรณ์ เช่น เครื่องกระตุกหัวใจอัตโนมัติ ชุดทําแผล และวิทยุสื่อสาร 3.จัดรถพยาบาลฉุกเฉินเตรียมพร้อมตลอดเส้นทางกว่า 200 คัน เพื่อการส่งต่อผู้ป่วยฉุกเฉิน และส่งกลับตามเส้นทางปั่นที่ได้วางแผนร่วมกับทางตํารวจและทหารและ4.เตรียมโรงพยาบาลที่จะรับส่งต่อ พร้อมเปิดศูนย์ปฏิบัติการด้านการแพทย์และสาธารณสุขทั่วประเทศ เพื่อประสานงานการดูแลประชาชนทั้งด้านการรักษาพยาบาล การส่งต่อกรณีเกิดเหตุฉุกเฉินในส่วนกรุงเทพมหานครให้กรมการแพทย์เป็นแกนหลักประสานการทํางานกับกองอํานวยการร่วม ส่วนภูมิภาคให้นายแพทย์สาธารณสุขจังหวัดเป็นผู้บัญชาการเหตุการณ์ยืนยันจะดูแลประชาชนอย่างดีที่สุด เพื่อให้เกิดความปลอดภัยสูงสุด ตามพระปณิธานของสมเด็จพระเจ้าอยู่หัว
กระทรวงสาธารณสุข ได้จัดบริการวัดความดันโลหิตผู้เข้าร่วมกิจกรรมปั่นจักรยานทุกคนที่จุดลงทะเบียนและขอแนะนําผู้ที่เข้าร่วมกิจกรรมเตรียมความพร้อมก่อนปั่น ดูแลสุขภาพตนเองให้แข็งแรง พักผ่อนให้เพียงพอ โดยเฉพาะประชาชนทั่วไปที่ไม่ได้ปั่นเป็นประจํา ผู้สูงอายุผู้ที่มีโรคประจําตัวเช่น โรคหัวใจ โรคความดันโลหิตสูง และโรคเบาหวาน ควรพบแพทย์เพื่อประเมินสุขภาพก่อนเข้าร่วมกิจกรรม และขณะปั่นหากรู้สึกเหนื่อย เพลีย ให้หยุดพักทันที และแจ้งให้ทีมแพทย์ดูแลทันที เพื่อความปลอดภัย นอกจากนี้ ต้องสวมหมวกกันน๊อคตลอดการปั่นจักรยาน พกลูกอมติดตัว ดื่มน้ําระหว่างปั่นเพื่อชดเชยเหงื่อที่เสียไปหากมีโรคประจําตัว ควรเตรียมยาพกติดตัวตลอดเวลา และไม่สร้างความเสี่ยงขณะปั่น คือไม่แซงหรือถ่ายรูปตนเอง
********************  5 ธันวาคม 2561